**ELŐTERJESZTÉS**

**A KÉPVISELŐ-TESTÜLET**

**2019. november 25-i rendes ülésére**

**Előterjesztés**

**Telki Zöldmanó Óvoda homlokzati hőtechnikai korszerűsítéssel kapcsolatos kérdésekről**

**-pályázat kiírása-**

A napirendet tárgyaló ülés dátuma: 2019.11.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Magyar Falu Program pályázati támogatás

**4. Tényállás bemutatása:**

Telki község Önkormányzat képviselő-testülete a Magyar Falu Program keretében pályázati igényt nyújtott be a Telki Zöldmanó Óvoda ( Harangvirág utca 3. szám alatti épület ) külső homlokzati hőtechnikai korszerűsítése tárgyában.

A korszerűsítés a Telki, Harangvirág u. 3. alatt található épület homlokzati felületének szigetelését, a megváltozott falvastagság miatt a párkányok cseréjét, valamint a csapadékvíz elvezetési problémák kezelése érdekében a belső udvar felöli kijáratoknál függő ereszcsatorna kiépítését tartalmazza. A fejlesztéssel az önkormányzat biztosítani kívánja, hogy a 20 éve épült épület hőtechnikai adottságai javuljanak, az ebbe az épületbe járó gyermekek ugyanolyan kellemes körülmények között tölthessék mindennapjaikat, mint az óvoda új épületébe (Tengelice utcai) járó társaik.

Az elmúlt napokban értesítést kapott az önkormányzat arról, hogy a pályázat keretében 29.994.860.-Ft összegű támogatási forrást nyert el.

A Támogató okirat alapján az önkormányzatnak 2020.08.31. napjáig kell megvalósítani a beruházást.

A jelen előterjesztés keretében az önkormányzat a kivitelezési munkák elvégzésére javasolja pályázat kiírását.

A közbeszerzési eljárásokról szóló 2015.évi CXLIII. törvény, valamint a hatályos beszerzési szabályzatunk alapján a pályáztatást egyszerű pályázat keretében javasoljuk megvalósítani.

A pályázat keretében meghívni javasolt cégek:

Szyla Építőipari Kft. ( 2724 Újlengyel, Dózsa György utca 11.)

Tető és Tér Kft. ( 2071 Páty, Kossuth utca 139. )

Adrion Kft. ( 2330 Dunaharaszti, Szilágyi Erzsébet utca 69. )

A Pénzügyi Bizottság javasolja a pályázati felhívásnak a [www.telki.hu](http://www.telki.hu) honlapon történő megjelentetését is.

Az előterjesztés mellékelte a pályázati dokumentáció.

Telki, 2019. november 11.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2019. (XI. ) Öh. számú**

**Határozata**

**Telki Zöldmanó Óvoda homlokzati hőtechnikai korszerűsítéssel kapcsolatos kérdésekről**

**-pályázat kiírása-**

Telki község Önkormányzat képviselő-testülete úgy határoz, hogy a Magyar Falu Program keretében támogatásban részesített Telki Zöldmanó Óvoda ( Harangvirág u.3. épület ) homlokzati hőtechnikai korszerűsítését megvalósítja**.**

A kivitelező kiválasztására pályázatot ír ki, melyet a [www.telki.hu](http://www.telki.hu) honlapon is megjelentet.

Pályázati felhívás jelen határozat 1. számú melléklete.

Felelős: Polgármester

Határidő: azonnal